ai4bharat/Pralekha huggingface dataset:
امور داخلہ کی وزارت
وزیراعظم جناب نریندر مودی کی قیادت میں بھارت سرکار نے 17 نومبر 2021 سے شری کرتار پور صاحب کوریڈور کی سرگرمیوں کو شروع کرنے کا فیصلہ کیا ہے، یہ فیصلہ کووڈ – 19 کی صورت حال میں بہتری کے تناظر میں لیا گیا ہے
مودی حکومت کے اس فیصلے سے سکھ عقیدت مندوں کی بڑی تعداد کو فائدہ پہنچے گا
شری کرتار پور صاحب کروڑوں بھارتیوں کی عقیدت کا مقام ہے اور شری کرتار پور صاحب کوریڈور کی شروعات کا فیصلہ سکھ برادری کے تئیں مودی حکومت کی حساسیت کو ظاہر کرتی ہے
وزیراعظم جناب نریندر مودی کی قیادت میں بھارت سرکار نے 17 نومبر 2021 سے شری کرتا پور صاحب کوریڈور کی کارروائی شروع کرنے کا فیصلہ کیا ہے۔ حکومت نے کووڈ - 19 کی صورت حال میں بہتری کی وجہ سے یہ فیصلہ کیا ہے۔ 16 مارچ 2020 کو کووڈ – 19 وبا کی وجہ سے کوریڈور پر کارروائیوں کو معطل کردیا گیا تھا۔ شری کرتار پور صاحب کروڑوں ہندوستانیوں کے لئے عقیدت کا مقام ہے اور شری کرتار پور صاحب کوریڈور کی کارروائی شروع کرنے کے لئے مودی کا حکومت کا فیصلہ سکھ برادری کے تئیں، اس کی حساسیت کو دکھا تا ہے۔ مودی حکومت کے اس فیصلے سے سکھ عقیدت مندوں کی بڑی تعداد کو فائدہ پہنچے گا۔
داخلی امور اور امداد باہمی کے مرکزی وزیر جناب امت شاہ نے کوریڈور کی کارروائیوں کی دوبارہ شروعات کے کام میں تیزی لانے کے لئے افسران کے ساتھ جائزہ میٹنگ کی۔
شری کرتار پور صاحب کوریڈور کے ذریعے عقیدت مندوں کو موجودہ پروسیزرس اور کووڈ پروٹوکول پر عمل کرتے ہوئے وہاں جانے کی سہولت ملے گی۔
بھارت نے 24 اکتوبر 2019 کو زیرو پوائنٹ ، بین الاقوامی سرحد، ڈیرہ بابا نانک پر شری کرتا ر پور صاحب کوریڈور کی شروعات کے طور طریقوں پر پاکستان کے ساتھ ایک معاہدے پر دستخط کئے تھے۔ اس دستخطی تقریب کے دوران امور خارجہ کی وزارت، دفاع کی وزارت اور امور داخلہ کے وزارت کے نمائندگان کے ساتھ ساتھ پنجاب سرکار کے نمائندے موجود تھے۔
مرکزی کابینہ نے سری گورونانک دیو جی کی 550 ویں یوم پیدائش کے تاریخی موقع پر ملک بھر میں اور پوری دنیا میں شاندار طریقے سے جشن منانے کے لئے 22 نومبر 2018 کو ایک قرار داد کو منظوری دی تھی۔
ایک تاریخی فیصلے میں مرکزی کابینہ نے ڈیرہ با بانا نک سے بین الاقوامی سرحد تک شری کرتار پور صاحب کوریڈور کی تعمیر وترقی کی بھی منظوری دی تھی تاکہ بھارت سے گورو دوارہ دربار صاحب کرتار پور جانے والے عقیدت مندوں کو سہولت مل سکے اور سال بھر ان کی آمد و رفت میں کسی طرح کی مشکلات پیش نہ آئے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔ ق ر
91291U-
(Visitor Counter : 177
ریلوے کی وزارت
بھارتی ریلوے نے 18 ستمبر ، 2020 ء تک غریب کلیان روز گار ابھیان کے تحت 979000 دہاڑیوں کا کام پیدا کیا
یہ کام 6 ریاستوں یعنی بہار ، جھار کھنڈ ، مدھیہ پردیش ، اڈیشہ ، راجستھان اور اتر پردیش میں کیا گیا
نئی دلّی ،20 ستمبر / بھارتی ریلوے نے 18 ستمبر ، 2020 ء تک غریب کلیان روز گار ابھیان کے تحت 6 ریاستوں ، یعنی بہار ، جھار کھنڈ ، مدھیہ پردیش ، اڈیشہ ، راجستھان اور اتر پردیش میں 979557 دہاڑیوں کا کام پیدا کیا ۔
ریلوے ، کامرس اور صنعت کے مرکزی وزیر پیوش گوئل ، اِن پروجیکٹوں میں حاصل پیش رفت پر قریبی نظر رکھے ہوئے ہیں اور اِن ریاستوں میں ، اِس اسکیم کے تحت مہاجر مزدوروں کے لئے کام پیدا کر رہے ہیں ۔ ان ریاستوں میں ریلوے کے بنیادی ڈھانچے کے 164 پروجیکٹوں پر کام کیا جا رہا ہے ۔
18 ستمبر ، 2020 ء تک اس ابھیان میں 12276 ورکروں کو شامل کیا گیا اور نافذ کئے جانے والے پروجیکٹوں کے لئے ٹھیکیداروں کو 2056.97 کروڑ روپئے کی ادائیگی کی گئی ہے ۔
ریلوے نے ہر ضلع میں اور ریاستوں میں مجاز افسران تعینات کئے ہیں ، جو ریاستی حکومتوں کے ساتھ قریبی تال مال سے کام کر رہے ہیں ۔
ریلوے نے بہت سے کاموں کی نشاندہی کی ہے ، جنہیں اِس اسکیم کے تحت مکمل کیا جا رہا ہے ۔ ان کاموں میں  لیول کراسنگ کے لئے سڑک کی تعمیر اور دیکھ بھال ،  آبی راستوں کا فروغ ، اُن میں سے گاد نکالنا اور پٹریوں کے قریب نالوں کو صاف کرنا ،  ریلوے اسٹیشن پر پہنچنے والی سڑکوں کی تعمیر اور دیکھ بھال ،  ریلوے کے پشتوں کو چوڑا کرنا اور موجودہ پشتوں کی مرمت ،  ریلوے کی زمین کی آخری حدوں پر شجر کاری کرنا اور  موجودہ پشتوں اور پلوں وغیرہ کو محفوظ رکھنے کے کام ۔
قابلِ ذکر ہے کہ وزیر اعظم جناب نریندر مودی نے 20 جون ، 2020 ء کو مہلک کووڈ – 19 سے متاثرہ مہاجر ورکروں کی بڑی تعداد میں اپنے علاقوں / گاؤوں میں واپس جانے کے پیش نظر ، انہیں روز گار فراہم کرنے اور با اختیار بنانے کی خاطر غریب کلیان روز گار ابھیان نامی روزگار اور دیہی تعمیراتِ عامہ کا کام شروع کیا تھا ۔ وزیر اعظم نے اعلان کیا تھا کہ غریب کلیان روز گار ابھیان کے تحت دیہی علاقوں میں پائیدار بنیادی ڈھانچے کی تعمیر کے لئے 50000 کروڑ روپئے کی رقم خرچ کی جائے گی ۔
125 کے اس ابھیان کو مشن کے طور پر چلایا جا رہا ہے اور 116 اضلاع میں 25 طرح کے کام / سرگرمیاں انجام دی جا رہی ہیں ۔ ان اضلاع میں ، جن کا تعلق 6 ریاستوں یعنی بہار ، اتر پردیش ، مدھیہ پردیش ، راجستھان ، جھار کھنڈ اور اڈیشہ سے ہے ، سب سے زیادہ مائگرینٹ ورکر واپس آئے ہیں ۔ اس مہم کے دوران تعمیراتِ عامہ کے کام میں 50000 کروڑ روپئے کے وسائل خرچ کئے جائیں گے ۔
یہ ابھیان 12 مختلف وزارتوں / محکموں کی ایک مشترکہ کوشش ہے ، جن میں دیہی ترقی ، پنچایتی راج ، سڑک ٹرانسپورٹ اور شاہراہوں، کانکنی ، پینے کے پانی اور صفائی ستھرائی ، ماحولیات ، ریلوے ، پیٹرولیم اور قدرتی گیس ، نئی اور قابلِ تجدید توانائی ، سرحدی سڑک ، ٹیلی مواصلات اور زراعت شامل ہیں اور اس میں 25 بنیادی ڈھانچے کے کاموں کو تیزی سے نافذ کیا جا رہا ہے تاکہ روز گار کے مواقعوں میں اضافہ کیا جا سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5661
(
وزیراعظم کا دفتر
وزیراعظم 6 جولائی کواگرودت گروپ آپ نیوز پیپرز کی گولڈن جوبلی تقریبات کاافتتاح کریں گے
وزیراعظم جناب نریندر مودی 6 جولائی 2022 کو شام 4;30 بجے ویڈیو کانفرنسنگ کے ذریعے اگر ودت گروپ آپ نیوز پیپرز کی گولڈن جوبلی تقریبات کا افتتاح کریں گے۔ آسام کے وزیراعلی ڈاکٹر ہیمنتا بسوا شرما بھی جو کہ اگرودت کی گولڈن جوبلی تقریبات کمیٹی کے چیف پیٹرن ہے، اس موقع پر موجود رہیں گے۔
اگرودت کی اشاعت کاآغاز ایک ہفت روزہ کے طور پر ہوا تھا۔اسے آسام کے ایک سینئر صحافی کنک سین ڈیکا نے شروع کیا تھا۔1995 میں روز نامہ اخبار کے طور پر دینگ اگرودت کی اشاعت کا آغاز ہوا اور اس میں بہت جلد قارئین کا اعتماد حاصل کرلیا اور آسام کی ایک موثر آواز بن گیا۔
وزارت دفاع
میجر جنرل جوائس گلیڈیز روچ نے اے ڈی جی ،ایم این ایس کی ذمہ داری سنبھالی
نئیدہلی 02ستمبر۔میجر جنرل جوائس گلیڈیز روچ نے ملٹری نرسنگ سروس  کے ایڈیشنل ڈائریکٹر جنرل کے عہدے کی ذمہ داریاں سنبھالیں ۔
ایم این ایس کی اے ڈی جی کے طورپر تقرر سے پہلے میجر جنرل روچ آرمی اسپتال ریسرچ اینڈ ریفرل کی پرنسپل میٹرن کے عہدے پر فائز تھیں جو مسلح افواج کی سب سے بڑا نگہداشت اسپتال ہے۔انہیں ترقی دے کر میجر جنرل کے عہدے پر یکم جون 2019 کو فائز کیا گیا تھا۔
ان کی پیدائش پُنے میں ہوئی لیکن ان کا اصل تعلق کیرالہ کے ترسور ضلع کے کڈوکٹی گاؤں سے ہے۔میجر جنرل روچ کو ایم این ایس میں 30 دسمبر 1981 کو شامل کیا گیا تھا۔ وہ بنگلور کے فضائیہ کے کمان اسپتال سے فارغ ہیں۔ انہوں نے آیا کی تربیت جبل پور کے ملٹری اسپتال سے حاصل کی ۔ کلاس ون اوٹی نصاب ، پُنے کے مسلج فوجوں کے میڈیکل کا لج کے 1988 میں مکمل کیا اور بی ایس سی  2004 میں اندراگاندھی نیشنل اوپن یونیورسٹی سے کیا۔
میجر جنرل روچ کو 37سال سے زیادہ کا تجربہ ہے ،جس کے دوران انہوں نے کلینکل نرسنگ اور انتظامیہ دونوں میدانوں میں بہت سے باوقار عہدے سنبھالے ۔انہوں نے شمالی کمان میں شورش سے نمٹنے والے علاقوں سمیت مسلح فوجوں کے مختلف اسپتالوں میں خدمات انجام دیں اور انہیں آپریشن تھیئٹر منیجر کی عمدہ صلاحیتوں کے لئے سراہا جاتا ہے ۔
میجر جنرل روچ ایسی پہلی اور واحد اوٹی میٹرن ہیں ، جنہیں اونچے علاقے میں تعینات کیا گیا تھا۔ انہیں اپریل 1988سے مارچ 1990 تک 153 جی ایچ میں تعینات کیا گیا تھا۔ انہوں نے 15سال تک کارڈیو تھوریسک اوٹی میٹرن کی خدمات انجام دیں۔
آئی این ایچ ایس سنجیونی اور سی ایچ  اور مشرقی کمان کے صدر دفتر کے بریگیڈیر ایم این ایس کے عہدوں جیسے ، اسپتالوں کے پرنسپل میٹرن کے طور پر میجر جنرل روچ کا میدان کارمریضوں کیتندہی کے ساتھ نگہداشت کرنے اور نرسنگ نگہداشت کے ماہرانہ طور طریقے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-3982
(Visitor Counter : 82
ارضیاتی سائنس کی وزارت
ملک بھرمیں موسم کی صورت حال 
نئی دہلی ،20مئی :ہندوستانی محکمہ موسمیات  کے قومی موسمیاتی پیش گوئی مرکز کے مطابق :
آج 20مئی ،2021ہندوستانی معیاری وقت کے مطابق صبح 5بجکر 30منٹ پر راجستھان اوراس سے ملحقہ مغربی مدھیہ پردیش کے اوپرقائم واضح کم دباؤ کا علاقہ مزید کمزورہوکر ایک کم دباؤ والے علاقے میں تبدیل ہوچکاہے اور شمال مغربی مدھیہ پردیش اور اس کے ملحقہ علاقوں میں پرمرکوز ہے ۔ اگلے 12گھنٹوں کے دوران اس کے شمال مشرقی سمت میں بڑھنے اور رفتہ رفتہ کمزورپڑتے جانے کا بہت زیادہ امکان ہے۔اگلے 24گھنٹوں کے دوران اس دباؤ کے نظام کے بقیے حصے کا شمال مشرقی سمت میں اترپردیش کی طرف مزید پیش قدمی کرنے کا امکان ہے ۔
- 21مئی ، 2021کے قریب جنوب مغربی مانسون کے جنوبی انڈمان کے سمندراوراس سے ملحقہ جنوب مشرقی خلیج بنگال کی طرف پیش قدمی کرنے کا امکان ہے ۔
- مغربی سمت سے ہونے والی موسمی تبدیلیاں جموں وکشمیر اوراس کے ہمسایہ علاقوں کے اوپرسمندرکی اوسط سطح سے 3.1اور3.6کلومیٹرکی درمیانی بلندی پرایک گردشی طوفان کی شکل اختیارکرچکاہے ۔ اس کے ساتھ ہی ہواکے کم دباؤ کاعلاقہ جو سمندرکی اوسط سطح سے 5.8کلومیٹرکی بلندی پر مرکوز ہے، اس وقت طول ا لبلد71ڈگری مشرق سے عرض البلد 27ڈگری شمال کے طرف بڑھ رہاہے ۔
- وسطی آسام کے اوپر سمندرکی اوسط سطح سے 0.9کلومیٹرکی بلندی پرایک گردشی طوفان قائم ہے ۔
- ایک گردشی طوفان جنوب مشرقی خلیج بنگال اور اس سے ملحقہ علاقوں میں سمندری کی اوسط سطح سے 3.1کلومیٹراور 5.8کلومیٹرکی بلندی پر قائم ہے ۔
- تقریبا 22مئی ، 2021تک شمالی انڈمان کے سمندراور اس سے ملحقہ مشرقی مرکزی خلیج بنگال کے اوپرایک کم دباؤ والے علاقے کے قائم ہونے کا امکان ہے ۔
مزید تفصیلات کے لئے www.imd.gov.in پرجائیں یا رابطہ قائم کریں +91 11 24631913, 24643965, 24629798
سٹرک ٹرانسپورٹ اور شاہراہوں کی وزارت
جناب نتن گڈکری نے مغربی بنگال کے مغربی مدنی پورمیں 5351 کروڑ روپے کی لاگت سے قومی شاہراہوں کے 4پروجیکٹوں کا افتتاح کیا اور سنگ بنیاد رکھا
روڈ ٹرانسپورٹ اور شاہ راہوں کے مرکزی وزیر جناب نتن گڈکری نے مغربی بنگال کے مغربی مدنی پورمیں 5351 کروڑ روپے کی لاگت سے آج 4 قومی شاہ راہوں کے پروجیکٹوں کا افتتاح کیا اور سنگ بنیاد رکھا۔
جس پروجیکٹ کو آج قوم کے نام وقف کیا گیا اس میں 55 کلومیٹر کی کھڑگپور تا چھیچرا 4 لین والی سڑک کی تعمیر شامل ہے جس کی کل لاگت 613 کروڑ روپے ہے۔
اس سڑک کی تعمیر سے ارد گرد کے قبائلی علاقوں کی ترقی اور خوشحالی کو یقینی بنانے کا ایک طویل سفر طے ہوگا۔
162 کلومیٹر پناگڑھ تا ڈنکونی  6 لین والی سڑک کی تعمیر کا سنگ بنیاد رکھا گیا جس کی کل لاگت 4215 کروڑ روپے ہے۔ اس روٹ کی تعمیر سے سکم، بھوٹان، نیپال، بنگلہ دیش، آسام، بہار، جھارکھنڈ، اڈیشہ اور خلیج بنگال سے رابطے میں اضافہ ہوگا۔
دس کلومیٹر طویل 4 لین والے والے پرولیا بائی پاس کا بھی سنگ بنیاد رکھا گیا جس کی کل لاگت 175 کروڑ کروڑ روپے ہے۔ اس تعمیر کا کام دسمبر 2023 تک مکمل ہو جائے گا۔ اس بائی پاس کی تعمیر سے شہر کے اندر ٹریفک کے مسائل حل ہوں گے اور درگاپور، آسنسول، بوکارو، دھنباد، جمشید پور اور رانچی جانے والی گاڑیوں کے سفر کے وقت، فاصلے اور لاگت میں بھی کمی آئے گی۔
وزارت دفاع
شانہ سے شانہ ملاکر ہند –چین مشترکہ مشق 2018 کا افتتاح
نئیدہلی11دسمبر۔چین کے شہر چینگڈو میں 10 سے 23دسمبر 2018 تک جاری رہنے والی ہند-چین شانہ بہ شانہ مشترکہ مشق کا افتتاح ہوا ۔ اس مشترکہ مشق میں ہندوستانی فوج کے 11سکھلی  کے کمپنی کے حجم کے دستے اور پیوپلز لبریشن آرمی کے تبتن ملٹری ڈسٹرکٹ اس میں شرکت کررہے ہیں۔
اس مشترکہ مشق میں ہندوستانی دستے کی قیادت 11 سکھلی کے کمانڈنگ آفیسر کرنل پونیت پرتاپ سنگھ تومر کررہے ہیں ۔پیوپلز لبریشن آرمی جوائنٹ ٹریننگ کےسینئیر نمائندے میجر جنرل کوانگ دیوانگ نے دونوں ملکوں کے متعددافسران کی موجودگی میں اس مشق کی پریڈ کا معائنہ کیا ۔
اس مشترکہ مشق میں کلاس روم میں پڑھائی اور بیرونی تربیتی سرگرمیوں کا توازن شامل ہے اور اس مشق کا مقصد دونوں ملکوں کی افواج کے درمیان قریبی مراسم کو فروغ دینا ہے ،نیز جوائنٹ ایکسرسائز کمانڈر کی اہلیت میں اضافہ کرکے انہیں دونوں ملکوں کے فوجی دستوں کو اپنی کمان میں لینے کی اہلیت پیدا کی جاسکے ۔ اس کے ساتھ ہی اس مشترکہ مشق میں اقوام متحدہ کے فیصلے کے تحت شورش کے بین الاقوامی تدارک / دہشت گردی کے تدارک کی فضا ہموار کرنا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-6169
(Visitor Counter : 97
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے موٹر گاڑیوں سے متعلق 1988 کے قانون اور سینٹرل موٹر وہیکل رولز 1989 سے متعلق دستاویزات کے نفاذ کی معیاد میں 30 ستمبر 2021 تک کی توسیع کردی ہے
سڑک ٹرانسپورٹ اور شاہراہوں کی وزارت نے ، سماجی فاصلہ برقرار رکھتے ہوئے ،ٹرانسپورٹ سے متعلق خدمات کی فراہمی میں شہریوں کی مدد کی غرض سے موٹر گاڑیوں سے متعلق 1988 کے قانون اور سینٹرل موٹر وہیکل سے متعلق 1989 کے ضابطوں سے متعلق دستاویزات کے نفاذ کی معیاد میں 30 ستمبر 2021 تک کی مزید توسیع کردی ہے۔
سڑک ٹرانسپورٹ اور شاہراہوں کی وزارت نے اس سلسلے میں مورخہ 30 مارچ 2020 ،9 جون 2020 ،24 اگست 2020، 27 دسمبر2020 اور26 مارچ 2021 کو مشاورت نامے جاری کئے تھے۔
یہ صلاح دی گئی ہے کہ فٹ نیس ، پرمٹ لائسنس ، رجسٹریشن یا کسی بھی متعلقہ دستاویز  کو 30 جون 2021 تک درست سمجھا جاسکتا ہے۔
اس کے تحت ان تمام دستاویزات کا احاطہ کیا گیا ہے جن کے نفاذ کی مدت یکم فروری 2020 کو ختم ہوگئی ہے یا 30 ستمبر 2021 تک ختم ہوجائے گی۔
اس قدم سے شہر یوں کو جسمانی دوری برقرار رکھتے ہوئے ٹرانسپورٹ سے متعلق خدمات سے مستفید ہونے میں مدد ملے گی۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.66 کروڑ  کووڈ سے بچاو کے ٹیکے لگائے جا چکے ہیں ۔
گزشتہ 24 گھنٹوں میں 807ٹیکے لگائے گئے ہیں۔
ہندوستان میں سردست زیر علاج مریضوں کی تعداد 57,542 ہے۔
فی الحال زیر علاج مریضو ں کی شرح 0.13فیصد ہے۔
سردست ملک میں شفایابی کی شرح 98.68فیصد ہے۔
گزشتہ 24 گھنٹوں کے دوران6,248 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر 4,42,29,459 ہوگئی ہے۔
گزشتہ 24 گھنٹوں کے دوران کووڈ کے 10,093 نئے معاملات درج کیے گئے ہیں۔
جانچ کے بعد متاثر پائے جانے والے مریضوں کی یومیہ شرح  ہے ۔
جانچ کے بعد متاثر پائے جانےوالے مریضوں کی ہفتہ وار شرح  ہے ۔
اب تک کل 92.40 کروڑ ٹیسٹ کئے جا چکے ہیں ؛ گزشتہ 24 گھنٹوں میں 1,79,853ٹیسٹ کیے گئے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4155
(Visitor Counter : 69
شمال مشرقی ریاستوں کی ترقی کی وزارت
مختلف اسکیموں کے تحت پروجیکٹوں کو منظوری دی گئی
ناگالینڈ کے لئے23-2022 میں پی ایم – ڈیوائین اسکیم کے تحت 180 کروڑ روپے کی منظوری دی گئی
ناگالینڈ کے لئے مارچ 2018 سے2022 تک شمال مشرقی کونسل  ،’’وسائل کا دائمی مرکزی ذخیرہ اسکیم، شمال مشرقی خصوصی بنیادی ڈھانچے کی ترقی سے متعلق اسکیم ‘‘اور شمال مشرقی ریاستی ترقی سے متعلق سرمایہ کاری کے پروگرام  کے تحت منظور کئے گئے پروجیکٹوں ، جاری کئے گئے فنڈ اور مکمل کئے گئے پروجیکٹوں کی تفصیلات درج ذیل ہے:
|
|
اسکیم
|
|
منظور کئے گئے پروجیکٹوں کی تعداد
|
|
جاری کئے گئے فنڈ

|
|
مکمل کئے گئے پروجیکٹوں کی تعداد
|
|
این ای سی کی اسکیمیں
|
|
65
|
|
Rs. 2693.13
|
|
16
|
|
این ایل سی پی آر/ این ای ایس آئی ڈٰ ایس
|
|
17
|
|
Rs. 333.80
|
|
27
|
|
این ای ایس آر آئی پی
|
|
00
|
|
00
|
|
00
کم ترقی یافتہ علاقوں  کے محکمے کی جانب سے مشرقی ناگالینڈ کی خصوصی ترقی سے متعلق شمال مشرقی خطہ  اسکیم ، ذریعہ معاش کے پروجیکٹوں کے لئے وزیر اعظم کی ترقیاتی پہل کے تحت 23-2022 میں منظوری کے لئے یہ علاقے 180 کروڑ روپے کی لاگت سے منتخب کئے گئے ہیں۔
شمال مشرقی خطے کی ترقی کے وزیر جناب جی کشن ریڈی نے آج ایک تحریری جواب میں لوک سبھا میں یہ جانکاری دی۔
کوئلے کی وزارت
تجارتی کوئلے کی کانوں کی نیلامی کا تیسرا دن - دوسرا مرحلہ
کوئلے کی وزارت نے 25 مارچ 2021 کو تجارتی کان کنی کے لئے کوئلے کی کانوں کی نیلامی کے دوسرے مرحلے کا آغاز کیا۔
نیلامی کے تیسرے دن کوئلے کی تین کانیں  الیکٹرانک نیلامی کے لئے تھیں۔
جھارکھنڈ میں براکھاپ اسمال پیچ 9.68 ایم ٹی کے ساتھ 0.4 ایم ٹی پی اے کے پی آر سی ارضیاتی ذخائر اور چھتیس گڑھ کے بھاسکرپارہ میں 46.91 ایم ٹی کے ساتھ 1 ایم ٹی پی اے کے پی آر سی ارضیاتی ذخائر مکمل طور پر دریافت شدہ کانیں ہیں جبکہ کھڑگاؤں چھتیس گڑھ جزوی طور پر دریافت شدہ کان ہے جس کے ارضیاتی ذخائر 250 میٹرک ٹن ہیں۔
کوئلے کی وزارت کی جانب سے نیلامی کے لئے بلاکس میں ان بولی لگانے والوں میں سخت مقابلہ دیکھنے میں آیا جنہوں نے ان بلاکس کے لئے اپنے ٹنڈر پیش کئے تھے۔
بولی لگانے ولوں کی جانب سے پیش کردہ تکنیکی بولیوں کا جائزہ لیا گیا اور تکنیکی طور پر اہل بولیلگانے والوں کی فہرست شائع کی گئی۔ گہرست کے مطابق کوئلہ کی وزارت نے کوئلے کی کانوں کی الیکٹرانک نیلامی شروع کی جو 02 اگست 2021 سے 04 اگست 2021 تک جاری رہی۔
تیسرے دن کے نتائج حسب درج ذیل رہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
نمبرشمار۔ کانوں کا نام۔ حالت۔ دریافت کا مرحلہ۔ پی آر سی ۔ ارضیاتی ذخائر ۔ پسندیدہ بولی لگانے والا۔ریزرو قیمت ۔ حتمی پیشکش ۔ تخمینہ شدہ سالانہ آمدنی 
جزوی طور پر دریافت شدہ: Partially Explored
دریافت شدہ : Explored
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔یہ جزوی طور پر دریافت شدہ کوئلے کی کان ہے اس لئے ، اسکان کے لئے پی آر سی دستیاب نہیں ہے۔ چنانچہ اس کوئلے کی کان سے جو سالانہ آمدنی ہوگی اس کا فی الحال حساب نہیں کیا جا سکتا۔
<><><><><>
ش ح،ع س، ج
U.No. : 8179
(Visitor Counter : 111
سائنس اور ٹیکنالوجی کی وزارت
بیداری اور ذہنیت کی تبدیلی اسٹارٹ اپ اور ہنر کے مواقع سے فائدہ اٹھانے کے لیے ضروری ہے: مرکزی وزیر ڈاکٹر جتیندر سنگھ
ہنر، جدت طرازی اور تحقیق اور ترقی ہر اُس نئے اقدام کے محور ہیں جو وزیر اعظم جناب نریندر مودی کی قیادت میں مرکزی حکومت نے پچھلے نو برسوں میں كئے ہیں: ڈاکٹر جتیندر سنگھ
'ویسٹ ٹو ویلتھ' کے اصول پر مبنی سرکلر اکانومی کا بائیو اکانومی محرک ہوگا کیونکہ ہندوستان کا مقصد 2070 تک مُضر اخراج سے پاك ہونا ہے۔
سائنس اور ٹیکنالوجی كے مرکزی وزیر مملکت ؛ پی ایم او، عملہ، عوامی شکایات، پنشن، ایٹمی توانائی اور خلائی امور كے مملكتی وزیر ڈاکٹر جتیندر سنگھ نے آج 28 جولائی 2023 کو نئی دہلی میں کہا کہ بیداری اور ذہنیت کی تبدیلی اسٹارٹ اپ اور ہنر کے مواقع سے فائدہ اٹھانے کے لیے ناگزیرہے۔
وزیر موصوف "عالمی اور پیٹرو کیمیکل مینوفیکچرنگ ہبس" سمٹ 2023 سے خطاب کر رہے تھے۔
ڈاکٹر جتیندر سنگھ نے کہا کہ ہنر، جدت طرازی اور تحقیق اور ترقی ہر اُس نئے اقدام کے محور ہیں جو وزیر اعظم جناب نریندر مودی کی قیادت میں مرکزی حکومت نے پچھلے نو برسوں میں كئے ہیں۔ انہوں نے کہا کہ تاہم بدقسمتی سے ہماری ذہنیت اسی رفتار سے ترقی نہیں کر رہی ہے کہ ہم خود کو مستقبل کے ہنر سے لیس کر سکیں۔
ڈاکٹر جتیندر سنگھ نے کہا کہ وزیر اعظم مودی خود ہمیشہ نئے آئیڈیاز کے ساتھ آگے آرہے ہیں اور جدت طرازی کے لیے ان کی بڑی ذہانت ہے۔
وزیر اعظم مودی کے یوم آزادی کے ہر خطاب پر ٹیکنالوجی سے چلنے والے، ہنر سے چلنے والے یا اختراع سے چلنے والے اعلانات کی نشان دہی ہوتی ہے۔
2014 میں سوچھتا كے خیال نے بہتر صحت کی دیکھ بھال کی اور ایک اندازے کے مطابق 13.5 کروڑ لوگوں کوغربت كی لكیر سے باہر نکالا۔ اگلے سال ڈیجیٹل انڈیا پر توجہ مرکوز کی گئی۔ اس کے بعد 2021 اور 2022 میں گگن یان۔ ڈیپ سی مشن دو بار موضوع رہا۔
ڈاکٹر جتیندر سنگھ نے کہا کہ حکومت صنعت، اکیڈمی اور صنعت کاروں کے درمیان اختراعات اور پنپنے کے لیے ہم آہنگی پیدا کرنے کے حق میں ہے۔
انہوں نے كہا كہ فروتنی کے بغیر میں کہوں گا كہ پچھلے نو برسوں میں موجودہ حکومت کی طرف سے سازگار نقطہ نظر فراہم کیا گیا ہے۔ آپ کو تجربہ کرنے کی آزادی حاصل ہے، نئے اقدامات کرنے کی آزادی ہے اور جب تک آپ حکام کو قائل کر سکتے ہیں تب تک ایسے ریمارکس کی بھی آپ کو آزادی ہے جو ممنوعہ رہے۔
سائنس اور ٹیکنالوجی کے وزیر نے ماضی کے کچھ ممنوعات کو ختم کرنے پر زور دیا۔ انہوں نے کہا کہ یہ ایک چیلنج ہے كہ برسوں سے کنڈیشنڈ ذہن اور ذہنیت کو کس طرح ہنر مند بنایا جائے۔
ڈاکٹر جتیندر سنگھ نے کہا کہ حکومت نے صنعت کو ترقی دینے کے لیے صحیح ماحولیاتی نظام بنایا ہے۔ 2014 میں صرف 50 بائیو ٹیک اسٹارٹ اپس سے آج ہمارے پاس 6,000 بائیو ٹیک اسٹارٹ اپس ہیں۔ اروما ایگری ٹیك كی نئی صنعتوں میں 3,000 نوجوان ہیں جن میں سے شاید ہی کوئی گریجویٹ ہو لیکن ان کے پاس ایسی مہارتیں ہیں جو ان كی جداگانہ شناخت ہیں۔
اس ماحولیاتی نظام میں ہر کوئی اسٹیک ہولڈر ہے۔ حکومت کو سانے آنا ہوگا اور ایک پائیدار معیشت اور اسٹارٹ اپس کے لیے صنعت کو ترقی دینے میں مدد کرنا ہوگی۔ ہمیں صنعت کو انڈسٹری چیمبرز کے ساتھ مساوی شراکت دار بنانا ہے۔ ہمیں مستقبل کے لیے ایک جامع وژن کی ضرورت ہے جس میں معاشرہ اور شہری حصہ لے سکتے ہیں۔
کابینہ
مرکزی کابینہ نے کثیر ریاستی کوآپریٹو سوسائٹیز  قانون، 2002 کے تحت ایک قومی سطح کی کثیر ریاستی کوآپریٹو ایکسپورٹ سوسائٹی کے قیام کو منظوری دی
اسے کثیر ریاستی کوآپریٹو سوسائٹیز  قانون، 2002 کے تحت رجسٹر کیا جائے گا
پیکس سے اپیکس: پرائمری سے لے کر قومی سطح کی کوآپریٹو سوسائٹیز بشمول پرائمری سوسائٹیز، ضلعی، ریاستی اور قومی سطح کے فیڈریشنز اور کثیر ریاستی کوآپریٹو سوسائٹیز اس کی رکن بن سکتی ہیں۔ اس کے ضمنی قوانین کے مطابق سوسائٹی کے بورڈ میں ان تمام کوآپریٹوز کے منتخب نمائندے شامل ہوں گے
یہ متعلقہ مرکزی وزارتوں کے تعاون سے پورے ملک کی مختلف کوآپریٹو سوسائٹیز کے ذریعے تیار کردہ مخصوص اشیاء/خدمات کی برآمدات کے لیے ایک وسیع  تنظیم کے طور پر کام کرے گی
کوآپریٹوز کی جامع ترقی کے ماڈل کے ذریعے ’’سہکار سے سمردھی‘‘ کے مقصد کو حاصل کرنے میں مدد ملے گی
عزت مآب وزیر اعظم جناب نریندر مودی کی قیادت میں مرکزی کابینہ نے کثیر ریاستی کوآپریٹو سوسائٹیز  قانون، 2002 کے تحت متعلق وزارتوں، خاص طور سے وزارت خارجہ اور محکمہ مالیات، کامرس اور صنعت کی وزارت کے تعاون سے ایک قومی سطح کی کوآپریٹو سوسائٹی کے قیام اور فروغ کے ایک تاریخی فیصلہ کو منظوری دے دی ہے۔ متعلقہ مرکزی وزارتیں ’مکمل حکومت کے نقطہ نظر‘ پر عمل کرتے ہوئے اپنی برآمدات سے متعلق پالیسیوں، منصوبوں اور ایجنسیوں کے توسط سے کوآپریٹو سوسائٹیز اور متعلقہ اداروں کے ذریعے تیار کردہ تمام اشیاء اور خدمات کی برآمد کے لیے مجوزہ سوسائٹی کو تعاون فراہم کریں گی۔
مجوزہ سوسائٹی برآمد کرنے اور اسے فروغ دینے کے لیے ایک وسیع  تنظیم کے طور پر کام کرتے ہوئے کوآپریٹو سیکٹر سے برآمد پر زور دے گی۔ اس سے عالمی بازاروں میں کوآپریٹو سوسائٹیز کی برآمدی صلاحیت کو رفتار دینے میں مدد ملے گی۔ مجوزہ سوسائٹی ’مکمل حکومت کے نقطہ نظر‘ کے توسط سے کوآپریٹو سوسائٹیز کو حکومت ہند کی مختلف وزارتوں کی مختلف برآمداتی اسکیموں اور پالیسیوں کا فائدہ حاصل کرنے میں بھی مدد فراہم کرے گی۔ یہ کوآپریٹو سوسائٹیز کے جامع ترقیاتی ماڈل کے توسط سے ’سہکار سے سمردھی‘ کے مقصد کو حاصل کرنے میں بھی مدد کرے گی، جہاں ممبران، ایک طرف اپنی اشیاء اور خدمات کی برآمد کے ذریعے بہتر قیمت حاصل کریں گے، وہیں دوسری طرف وہ سوسائٹی کے ذریعے تیار کردہ سرپلس کے ذریعے بھی مستفید ہوں گے۔
مجوزہ سوسائٹی کے توسط سے ہونے والی اعلیٰ برآمد کے سبب کوآپریٹو سوسائٹیز مختلف سطحوں پر اپنی اشیاء اور خدمات کی پیداوار میں اضافہ کریں گی، جس سے کوآپریٹو سیکٹر میں روزگار کے زیادہ مواقع پیدا ہوں گے۔ اشیاء کی ڈبہ بندی اور بین الاقوامی معیاروں کے مطابق خدمات کو بہتر بنانے سے بھی روزگار کے اضافی مواقع پیدا ہوں گے۔ کوآپریٹو پیداواروں کی برآمد میں اضافہ، ’’میک ان انڈیا‘‘ کو بھی آگے بڑھائے گا، جس سے آخرکار آتم نربھر بھارت کو فروغ حاصل ہوگا۔
جدید اور قابل تجدید توانائی کی وزارت
نئی اور قابل تجدید توانائی کی وزارت نے پائیدار ترقی کے لئے حیاتیاتی توانائی : مخصوص موضوعات اور بہترین طورطریقوں پر ورکشاپ کا اہتمام کیا
نئی اور قابل تجدید توانائی کی وزارت  کے سکریٹری نے توانائی کی منتقلی میں حیاتیاتی توانائی کے رول پر زور دیا
نئی اور قابل تجدید توانائی کی وزارت نے یو این آئی ڈی او اور جی ای ایف کے توسط سے آج نئی دہلی میں پائیدار ترقی کے لئے حیاتیاتی توانائی : مخصوص موضوعات اور بہترین طور طریقوں سے متعلق ورکشاپ کا اہتمام کیا۔
افتتاحی اجلاس کے دوران نئی اور قابل تجدید کی وزارت  کے سکریٹری جناب بھوپیندر سنگھ بھلا نے کہا اس سمت میں ملک کی جانب سے کی گئی کوششوں توانائی کی تبدیلی کی ضرورت پر زور دینے کے علاوہ اس کے لئے بایو اینرجی کے رول کا بھی خاص طور پر ذکر کیا۔ ایم این آر ای کے بایو اینرجی کے جوائنٹ سکریٹری جناب دنیش جگدالے نے حیاتیاتی توانائی کی دنیا بھر میں بڑھتی ہوئی اہمیت کو اجاگر کیا اور اس شعبہ کو ایک نئی جہت فراہم کرنے کے لئے اس طرح کے ورکشاپ کے اہتمام کی ضرورت پر زور دیا۔
اس ورکشاپ میں صنعت ،پروجیکٹ کو فروغ دینے والوں ، مالی اداروں اور نافذ کرنے والی ریاستی ایجنسیوں اور حکومت ہند کی وزارتوں کے مختلف شراکتداروں کے اہل کاروں نے نمائندگی کی ۔
ورکشاپ میں سی بی جی پلانٹس کے مخصوص موضوعات سے متعلق مختلف اجلاس کو شامل کیا گیا جو پریس مٹ اور الگ کیے گئے شہری فوڈ ویسٹ پر مبنی تھے، درمیانے اور چھوٹے سائز کے بائیو گیس پلانٹس پر مخصوص موضوعات، بائیو ماس پلانٹس کے مخصوص موضوعات بشمول اختراعی بائیو ماس سپلائی چین مینجمنٹ سسٹم اور پیلٹ مینوفیکچرنگ، کوڈ آف بی آئی ایس کے معیارات کی مشق، فضلہ سے توانائی کے بائیو میتھینیشن منصوبوں کی فنانسنگ پر پینل ڈسکشن اور ایجادات کی اہمیت پر مبنی تھے۔
مخصوص موضوعات میں ان طور طریقوں پر توجہ مرکوز کی گئی جو ملک کے مختلف حصوں میں حیاتیاتی توانائی پلانٹس کےمختلف قسم کے ذریعہ اپنائی گئی ہے۔ پینل مباحثوں کے دوران، بائیو ماس سپلائی چین کے قیام کے لیے فنانسنگ کے نئے طریقوں پر زور دیا گیا تاکہ بائیو انرجی سیکٹر کے بھروسے کو بڑھایا جا سکے۔
اس ورکشاپ کا اہتمام آزادی کا امرت مہوتسو  کے ایک حصے کے طور پر کیا گیا تھا۔